Sund livsstil og kost samt rigeligt med søvn kan stabilisere stresshormonerne i kroppen
Der er mange, der arbejder med kost og kostens indvirkning på vores krop. Nogle arbejder specifikt med kostens indflydelse på akne. Især mælk har været i søgelyset. Meget få forskningsresultater viser, at der er en sammenhæng mellem kost og akne. Der, hvor vi med sikkerhed kan se en sammenhæng, er i forhold til sukker og stress. Sukker øger insulinudsving, hvilket påvirker talgkirtlerne, så huden bliver mere fedtet. Stresshormoner påvirker ligeledes talgproduktionen. Det kan både være stress i forbindelse med arbejde eller manglende søvn. Når det kommer til mælk, så er det kun i nogle undersøgelser, at man har kunnet påvise en lille sammenhæng mellem skummetmælk og akne.
En sund livsstil med masser af grøntsager samt rigeligt med søvn kan stabilisere stresshormonerne i kroppen, hvilke vil kunne ses positivt på din hud. Der er behov for meget mere forskning på området, når det kommer til sammenhængen mellem livsstil og akne.